# Bahrein

Koninkryk Bahrein
مملكة البحرين (Arabies)
*Mamlakat al-Baḥrayn*|

|  |  |
| --- | --- |
|  |  |
| Vlag
 | Embleem
 |

 |
| Volkslied: نشيد البحرين الوطني *Bahrainona* *(Arabies vir: "Ons Bahrein")* Duration: 57 seconds.0:57 |
|  |
| **Hoofstad** | Manama
﻿ / ﻿ |
| **Grootste stad** | Manama |
| **Amptelike tale** | Arabies |
| **Regering** • Monarg • Kroonprins • Eerste minister | Unitêre parlementêre grondwetlike monargie Hamad bin Isa Al Khalifa Salman Bin Hamad Al Khalifa Salman Bin Hamad Al Khalifa |
| **Onafhanklikheid** • Verklaar • Erken • Koninkryk Bahrein  | van die Verenigde Koninkryk 14 Augustus 1971 15 Augustus 1971 14 Februarie 2002 |
| **Oppervlakte**  - Totaal    - Water (%) |   780 km2  (172ste) 300 myl2 feitlik niks |
| **Bevolking**  - 2018-skatting  - 2010-sensus  - Digtheid |   1 569 446 (149ste) 1 234 571 1 831,1 / km2 (4de) 4 742,5 / myl2 |
| **BBP** (KKP)  - Totaal  - Per capita | 2020-skatting
$74,245 miljard (94ste) $49 058 (19de) |
| **BBP** (nominaal)  - Totaal  - Per capita | 2020-skatting
$34,624 miljard (91ste) $22 878 (33ste) |
| **MOI** (2018) |  0,838 (45ste)  –  baie hoog |
| **Geldeenheid** | Dinar (`BHD`) |
| **Tydsone**  - Somertyd | AST (UTC+03:00) nie toegepas nie (UTC+03:00) |
| **Internet-TLD** | .bh |
| **Skakelkode** | +973 |

**Bahrein** (Arabies: البحرين, *al-Baḥrayn*, [aɫ baħrajn], letterlik: "die twee mere"), amptelik die **Koninkryk Bahrein** (مملكة البحرين, *Mamlakat al-Baḥrayn*, , letterlik: "Koninkryk van die twee mere"), is 'n eilandstaat in die Midde-Ooste en Wes-Asië. Die land bestaan uit 33 eilandjies in die Persiese Golf, hier "Arabiese Golf" genoem. Dit lê noordoos van Saoedi-Arabië, wes van Katar en suidwes van Iran. Bahrein beslaan 'n oppervlakte van 780 km² en het 'n bevolking van 1 569 446 in 2018 gehad. Die hoofstad en grootste stad is Manama, met die Bahrein Wêreldhandelsentrum. Bahrein is die derde kleinste nasie van Asië volgens oppervlakte na die Maledive en Singapoer. Die amptelike taal is Arabies en van die belangrikste etniese groepe sluit in Arabiere en Bedoeïene. Bahrein beskik oor 'n groot aantal immigrante wat sowat 48% van die land se bevolking vorm.

Nasa-Satellietbeeld van Bahrein
Kaart van Bahrein
Manama, Bahrein se hoofstad
Bahrein was sedert die oudheid vir sy Pêrelduikers bekend en was onder die gesag van die Christelike Lachmiede. Dit het in 628 een van die eerste nasies geword wat Islam aanvaar het. Na 'n tydperk van Arabiese heerskap is Bahrein in 1521 deur Portugal beset, wat reeds in 1602 deur Sjah Abbas I van die Safawidiese Ryk onder die Persiese Ryk verdryf is. In 1783 het die Bani Utbah-klan Bahrein van Nasr Al-Madhkur verower en is sedertdien onder die gesag van die koninklike familie Al Khalifa, met Ahmed al Fateh as Bahrein se eerste hakim.

In die laat 1800's het Bahrein 'n Britse protektoraat geword. Ruolie is in 1932 in Bahrein ontdek, wat die land welvarend gemaak het. Die land se demokratiese rekord is egter wisselvallig. In 1971 het Bahrein sy onafhanklikheid van die Verenigde Koninkryk verklaar en het in 2002 'n koninkryk geword. Tydens die Arabiese Lente van 2011 in Noord-Afrika het die land onder populêre verset gebuk gegaan. Bahrein se binnelandse beleid word deur die konflik tussen die toonaangewende Soennitiese minderheid en die Sjiitiese meerderheid van die bevolking oorheers. Terwyl Saoedi-Arabië die Bahreinse regering ondersteun het, die Sjiitiese opstand te onderdruk, word die Sjiiete deur Iran ondersteun.

Bahrein beskik oor 'n hoë Menslike-ontwikkelingsindeks en word deur die Wêreldbank as 'n hoë-inkomste ekonomie beskou. Bahrein is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking en die Samewerkingsraad van die Arabiese Golflande.

## Nedersettings

Die grootste stede in Bahrein is:

1. Manama – 154 700
2. Riffa – 111 000
3. Muharraq – 98 800
4. Hamad Town – 57 000
5. A'ali – 51 400
6. Isa Town- 39 800
7. Sitra – 37 100
8. Budaiya – 33 200
9. Jidhafs – 32 600
10. Al-Malikiyah – 14 800
11. Adliya

Ander plekke sluit in: Awali, Diraz, Hidd, Sar en Bani Jamrah.

## Sport

Bahrein huisves sedert 2004 die Formule Een se Bahreinse Grand Prix op die Bahrein Internasionale Renbaan in Sakhir.

## Verwysings

## Bronnelys

Algemeen
* (en)  "Bahrain". Encyclopædia Britannica. Besoek op 7 September 2021.
* (en)  "Bahrain". Central Intelligence Agency. Besoek op 7 September 2021.

## Eksterne skakels

* (en)  Toerisme-inligting oor Bahrein op Wikivoyage
* (ar)  Amptelike webwerf